จีนผวา ติดโควิดรายใหม่ 101 สูงสุดในรอบกว่า 100 วัน ทั่วโลก 16.7 ล้านแล้ว
จีนยืนยันพบผู้ติดเชื้อโควิด-19 รายใหม่ วันเดียว 101 ทุบสถิติในรอบกว่า 3 เดือน ซินเจียง น่าห่วงสุด เจอติดเชื้ออีก 89 ปักกิ่ง 1 ราย ขณะที่ยอดสะสมผู้ติดเชื้อไวรัสมรณะทั่วโลกพุ่ง 16.7 ล้านเมื่อ 29 ก.ค.63 สำนักข่าวรอยเตอร์รายงานว่า คณะกรรมการสุขภาพแห่งชาติจีนแถลงยืนยันพบผู้ติดเชื้อไวรัสโคโรนาสายพันธุ์ใหม่ 2019 หรือโควิด-19 รายใหม่ ในช่วง 24 ชั่วโมง ของวันอังคารที่ 28 ก.ค.ที่ผ่านมา อยู่ที่ 101 ราย ซึ่งเป็นจำนวนผู้ติดเชื้อไวรัสมรณะภายในวันเดียวสูงที่สุดของจีน ในช่วงเวลา 3 เดือนครึ่งที่ผ่านมาเว็บไซต์ Peoples Daily ในจำนวนผู้ติดเชื้อโควิด-19 รายใหม่ 101 รายนั้น เป็นชาวจีนที่เดินทางมาจากต่างประเทศ 3 ราย และอีก 98 ราย เป็นชาวจีนในประเทศ ซึ่งในจำนวนนี้พบผู้ติดเชื้อที่เขตปกครองตนเองซินเจียงอุยกูร์ ถึง 89 ราย พบที่มณฑลเหลียวหนิง 8 ราย และที่เขตนครบาล กรุงปักกิ่ง 1 ราย ขระที่ไม่พบผู้เสียชีวิตด้วยโรคโควิด-19 ในวันอังคารที่ผ่านมาขณะเดียวกัน รอยเตอร์ได้อัปเดตสถานการณ์เชื้อโควิด-19 ระบาดทั่วโลก ตามข้อมูลการนับของ Reuters จนถึงช่วง 12.30 น.ของวันนี้ ตามเวลาในไทย พบว่า ยอดสะสมผู้ติดเชื้อโควิด-19 ทั่วโลก เพิ่มขึ้นมาเป็น 16.76 ล้านราย และมีผู้เสียชีวิตอยู่ที่ 659413 รายแล้วสหรัฐอเมริกา ยังคงเป็นประเทศที่มีผู้ติดเชื้อโควิด-19 มากที่สุดเป็นอันดับ 1 ของโลก โดยมียอดสะสมผู้ติดเชื้อเพิ่มขึ้นมากว่า 4.37 ล้านราย เสียชีวิต 149745 ศพ ตามด้วยอันดับ 2 บราซิล ยอดสะสมผู้ติดเชื้อ 2.48 ล้านราย และเสียชีวิต 88539 ศพ อันดับ 3 อินเดีย ยอดสะสมผู้ติดเชื้อ 1.48 ล้านราย และมีผู้เสียชีวิต 33425 ศพ และรัสเซีย อยู่ที่อันดับ 4 มียอดสะสมผู้ติดเชื้อโควิด-19 823515 ราย และเสียชีวิต 13504 ศพ.: ข่าวต่างประเทศ-ไทยรัฐออนไลน์
จีนยืนยันพบผู้ติดเชื้อโควิด-19 รายใหม่ วันเดียว 101 ทุบสถิติในรอบกว่า 3 เดือน ซินเจียง น่าห่วงสุดเจอติดเชื้ออีก 89 ปักกิ่ง 1 ราย ขณะที่ยอดสะสมผู้ติดเชื้อไวรัสมรณะทั่วโลกพุ่ง16.7 ล้าน
โควิด-19,ไวรัสโคโรนา,โควิดวันนี้,โควิดจีน,ยอดผู้ติดเชื้อโควิด-19,ไฮไลต์ไวรัสโคโรน่า,ข่าวต่างประเทศ